**Pielikums**

Alūksnes novada pašvaldības domes

priekšsēdētāja Dz. ADLERA

 05.04.2023. rīkojumam Nr. ANP/1-6/23/120

**Konkursa**

**“SAKOP, RĀDI, LEPOJIES!”**

**NOLIKUMS**

**Konkursa organizētājs**

Alūksnes novada pašvaldība (turpmāk – Pašvaldība).

**Konkursa mērķis**

1. Veicināt Alūksnes novada teritorijas sakoptību un attīstību.
2. Rosināt iedzīvotāju aktivitāti un līdzdalību savas darba un dzīves vietas sakopšanā un kultūrvides veidošanā.
3. Motivēt iedzīvotājus būt atbildīgiem par sava īpašuma sakopšanu.
4. Popularizēt konkursa uzvarētāju pieredzi un sasniegumus.
5. Celt novada iedzīvotāju un uzņēmēju pašapziņu un lepnumu par paveikto darbu, par skaistu, sakārtotu un sakoptu sava novada teritoriju.

**Konkursa dalībnieki**

1. Dalību konkursā var pieteikt jebkura fiziska vai juridiska persona, t.sk. iedzīvotājs, īpašuma īpašnieks, apsaimniekotājs vai pilnvarotā persona par savu vai citu īpašumu. Piesakot konkursam citas personas īpašumu, jāsaņem īpašnieka rakstveida piekrišana (nolikuma 1.pielikums).
2. Par konkursa dalībnieku kļūst iedzīvotājs, kura īpašums vai īpašums, kuru tas apsaimnieko, tiek pieteikts dalībai konkursā.
3. Konkursā netiek vērtēti objekti, kuru izveidošana un apsaimniekošana notiek par Alūksnes novada pašvaldības budžeta līdzekļiem.

**Pieteikšanās kārtība konkursam**

Konkursa pieteikums (nolikuma 1. pielikums) jāiesniedz no **2023. gada** **1. jūnija līdz 30. jūnijam** kā elektroniski parakstīts dokuments uz e-pasta adresi: dome@aluksne.lv; vai kādā no Valsts un pašvaldību vienotajiem klientu apkalpošanas centriem Alūksnes novadā.

**Konkursa norise un sludināšana**

1. Konkurss tiek izsludināts Alūksnes novada Pašvaldības tīmekļvietnē [www.aluksne.lv](http://www.aluksne.lv) un informatīvajā izdevumā “Alūksnes Novada Vēstis”;
2. Konkursa dalībniekus izvērtēs konkursa vērtēšanas komisija **no 2023. gada 12. jūlija līdz 26. jūlijam.**
3. Komisija īpašumu vērtē tikai īpašnieka vai citas pilnvarotas personas klātbūtnē, apmeklējuma laiku iepriekš saskaņojot.
4. Konkursa rezultātu paziņošana un apbalvošana notiks Alūksnes pilsētas svētkos 2023. gada 5. augustā.

**Konkursa nominācijas**

1. **grupa**
2. Sakoptākā Alūksnes novada zemnieku saimniecība/ražojošā lauku sēta.
3. Sakoptākā Alūksnes novada uzņēmuma teritorija (kokapstrāde, autoserviss, tirdzniecības iestāde u.c.).

3. Sakoptākā viesu nama, kempinga, viesnīcas, brīvdienu mājas u.tml. teritorija.

**2. grupa**

1. Sakoptākā Alūksnes novada lauku sēta.

2. Sakoptākā Alūksnes novada privātmājas/individuālās mājas vai vasarnīcas apkārtne.

3. Sakoptākā Alūksnes novada daudzdzīvokļu mājas teritorija.

**Konkursa vērtēšanas kritēriji**

Pretendentu vērtējums notiek pēc punktu sistēmas.

**1. grupa**

|  |  |  |
| --- | --- | --- |
| **N.p.k.** | **Vērtēšanas kritēriji** | **Punktu skaits** |
| 1. | Kopējā ainava/kopskats | **0 - 5** |
| 2. | Teritorijas funkcionālais plānojums - prezentācijas/priekšdārza zona, atpūtas/dzīvojamā zona, saimniecības zona | **0 - 5** |
| 3. | Labiekārtošana/apzaļumošana – apstādījumi, to kompozīcija, zālieni, celiņi | **0 - 5** |
| 4.. | Piebraukšana automašīnām, autostāvvietas, velosipēdu novietnes, vides pieejamība, laukumi, sētas, atkritumu urnas/novietnes, nožogojums | **0 - 5** |
| 5. | Teritorijas apkārtnes sakopšana - pieguļošās ielas, ietves, zaļās zonas kopšana, neglīto skatu aizsegums u.tml. | **0 - 5** |
| 6. | Teritorijas un ēku ārējais estētiskais noformējums - fasādes krāsojums, valsts karoga vieta | **0 - 5** |
| 7. | Vizuālā informācija par īpašumu - īpašuma nosaukuma/uzraksta, pastkastītes, norādes, ielu nosaukuma, uzņēmuma nosaukuma/uzraksta/norādes noformējums | **0 - 5** |
| 8. | Papildu vērtējums par svētku noformējumu, iedzīvotāju apkalpošanas kultūru, par kādu interesantu akcentu interjerā u.tml. | **0 - 5** |
| **Kopējais maksimālais iegūstamo punktu skaits**  | **40** |

**2. grupa**

|  |  |  |
| --- | --- | --- |
| **N.p.k.** | **Vērtēšanas kritēriji** | **Punktu skaits** |
| 1. | Kopējā ainava/kopskats | **0 - 5** |
| 2. | Teritorijas funkcionālais plānojums – prezentācijas/priekšdārza zona, atpūtas/dzīvojamā zona, saimniecības zona | **0 - 5** |
| 3 | Labiekārtošana/apzaļumošana – apstādījumi, to kompozīcija, zālieni, celiņi, piebraucamais ceļš u.tml. | **0 - 5** |
| 4. | Ēku ārējais estētiskais noformējums - fasāžu dizains, krāsojums, balkonu apzaļumošana | **0 - 5** |
| 5. | Elementi/akcenti/mazās arhitektūras formas - ūdens un citu elementu izvietojums, kompozīcija, risinājumi, strūklakas, kamīni, apgaismošanas ķermeņi, valsts karoga vieta, atkritumu urnas/novietnes u.tml. | **0 - 5** |
| 6. | Vizuālā informācija par īpašumu - īpašuma nosaukuma/uzraksta, pastkastītes, norādes noformējums | **0 - 5** |
| 7. | Papildu vērtējums par svētku noformējumu, par kādu interesantu akcentu interjerā u.tml. | **0 - 5** |
| **Kopējais maksimālais iegūstamo punktu skaits**  | **35** |

**Konkursa vērtēšanas komisija**

**Komisijas priekšsēdētājs:**

Ingus BERKULIS – Alūksnes novada pašvaldības izpilddirektors

**Komisijas locekļi:**

Aiga MŪRNIECE – Alūksnes novada pašvaldības Centrālās administrācijas Īpašumu nodaļas ainavu arhitekte;

Inese RANDA – Alūksnes novada pašvaldības Centrālās administrācijas Īpašumu nodaļas zemes ierīkotāja;

Sandra SMILDZIŅA – Alūksnes novada pašvaldības Būvvaldes vadītāja – arhitekte;

Ingrīda RIBOZOLA – Alūksnes novada pašvaldības aģentūras “SPODRA” darbu vadītāja;

Jānis PŪPOLS – Alūksnes novada pašvaldības aģentūras “SPODRA” direktors;

Iveta VEĻĶERE – Alūksnes Tūrisma informācijas centra vadītāja;

Ilze PAIA – Alūksnes novada pagastu apvienības pārvaldes īpašuma speciāliste;

Dagnija KĻAVIŅA – 2017. gada konkursa “Sakop, rādi, lepojies!” nominācijas “Sakoptākā Alūksnes novada individuālās mājas vai vasarnīcas apkārtne” uzvarētāja.

* 1. Nepieciešamības gadījumā izmaiņas vērtēšanas komisijas sastāvā vai konkursa pieteikšanās, vai vērtēšanas termiņa pagarinājumu nosaka ar Alūksnes novada pašvaldības domes priekšsēdētāja rīkojumu.
	2. Vērtēšanas komisijas vērtējumu fiksē protokolā.

**Konkursa uzvarētāju apbalvošana**

1. Katrā konkursa nominācijā ar Alūksnes novada pašvaldības balvu tiek apbalvoti trīs dalībnieki, kas ieguvuši visaugstāko punktu skaitu.
2. Kopējais balvu fonds 3000 EUR.
3. Vērtēšanas komisijai ir tiesības piešķirt speciālo balvu par unikalitāti, vienreizīgumu, aktualitāti vai citu īpašu sasniegumu.
4. Vērtēšanas komisija ir tiesīga kādā no nominācijām vietas nepiešķirt.
5. Konkursa vērtēšanas komisijas lēmumu par konkursa rezultātiem apstiprina ar Alūksnes novada pašvaldības domes priekšsēdētāja rīkojumu.

Konkursa komisija ir tiesīga fotografēt un filmēt vērtējamos objektus un iegūtos materiālus izmantot apbalvošanas pasākumā un publicēšanai pašvaldības informatīvajā izdevumā “Alūksnes Novada Vēstis”, Alūksnes novada pašvaldības tīmekļvietnē [www.aluksne.lv](http://www.aluksne.lv) un Facebook kontā.

Kontaktpersona: Aiga Mūrniece, tālrunis:2202875, e-pasta adrese: aiga.murniece@aluksne.lv

Domes priekšsēdētājs Dz. ADLERS

1. pielikums

Konkursa “Sakop, rādi, lepojies!” nolikumam

**PIETEIKUMS**

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

( *fiziskas personas vārds, uzvārds vai juridiskas personas nosaukums*)

vēlos pieteikt nekustamo īpašumu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(*īpašuma nosaukums*)

kas atrodas Alūksnes novada teritorijā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*īpašuma adrese*)

kā pretendentu Alūksnes novada pašvaldības organizētajam konkursam “Sakop, rādi, lepojies!” nominācijā (*vajadzīgo atzīmēt*):

 Sakoptākā Alūksnes novada lauku sēta.

 Sakoptākā Alūksnes novada privātmājas/individuālās mājas vai vasarnīcas apkārtne.

 Sakoptākā Alūksnes novada daudzdzīvokļu mājas teritorija.

 Sakoptākā Alūksnes novada zemnieku saimniecība/ražojošā lauku sēta.

 Sakoptākā Alūksnes novada uzņēmuma teritorija (kokapstrāde, autoserviss, tirdzniecības iestāde, u.c.).

 Sakoptākā viesu nama, kempinga, viesnīcas, brīvdienu mājas u.tml. teritorija.

Ar savu parakstu apliecinu, ka esmu iepazinies ar konkursa nolikumu, piekrītu fizisko personu datu apstrādei šī konkursa ietvaros un izvirzu pretendentu dalībai konkursā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (*paraksts, paraksta atšifrējums*)

2023. gada \_\_\_\_\_\_\_\_\_\_\_\_\_\_\_\_\_\_\_\_

Kontaktpersonas tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasta adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piekrītu: īpašnieks \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (*vārds, uzvārds, paraksts)*

**Pieteikums iesniedzams kā elektroniski parakstīts dokuments vai kādā no Valsts un pašvaldību vienotajiem klientu apkalpošanas centriem Alūksnes novadā.**